HMS Sandwich (L12)

HMS Sandwich (viirinumero L12) oli Britannian kuninkaallisen laivaston Bridgewater-luokan sluuppi toisessa maailmansodassa.

Valmistus 

Alus tilattiin 19. syyskuuta 1927 vuoden 1927 laivasto-ohjelmassa Hawthorn Leslie and Companyltä Newcastle upon Tynestä, missä köli laskettiin 9. helmikuuta 1928. Se laskettiin vesille vielä samana vuonna 29. syyskuuta ilman seremonioita ja valmistui 23. maaliskuuta 1929.

Palvelus 
Palvelukseen otettaessa alus liitettiin Kiinan asemalle, jonne se siirrettiin sisaraluksensa  HMS Bridgewaterin kanssa. Alukset kohtasivat Hongkongista lähteneet HMS Bluebellin ja HMS Foxgloven Adenissa, missä Portsmouthissa alukselle siirretty miehistö korvattiin kiinalaisilla. Alukselle saapui korvaava miehistö 19. lokakuuta 1931 korvaava miehistö, joka vaihdettiin 2. huhtikuuta 1934 Hongkongissa uuteen.

Kesäkuusta lokakuuhun 1938 alus oli Hongkongissa modernisoitavana, jolloin takakannen vain alakulmilla ampuva 4 tuuman tykki korvattiin ilmatorjuntakykyisellä. Alus palautettiin palvelukseen 21. maaliskuuta 1939 Britteinsaarilta saapuneella miehistöllä.

Euroopan sotatoimien alkaessa alus oli Hongkongissa. Se partioi Tsushimansalmessa tehtävänään pysäyttää kaikki Saksan lipun alla purjehtivat alukset. Lokakuussa alus käväisi Hongkongissa telakalla, missä sukellusveneentorjuntakykyä parannettiin. Telakalta vapauduttuaan alus teki yhden partiomatkan ennen lähtöä Gibraltarille, missä se liittyi ensimmäiseen saattueeseensa HG 11. Alus saapui Devonportiin juuri ennen joulua.

Tammikuussa 1940 huollon valmistuttua alus suojasi lounaisen reitin alaisuudessa () saattueita, minkä päätteeksi se suojasi saattueen OGF 21 Gibraltarille. Alus palasi saattueen HG24 mukana Liverpooliin, jossa se oli tämän jälkeen suojaamassa Gibraltarin kautta kulkevaa liikennettä. Alus siirrettiin 17. toukokuuta Pohjois-Atlantille, missä se suojasi 24. toukokuuta saattuetta OB154.

Heinäkuussa alus siirrettiin Rosythiin suojaamaan OA saattueita Skotlannin rannikolla ja Atlantilla. Alus suojasi lokakuussa saattuetta OA223 pitkälle Atlantille ja siitä CB saattueen mukana Sydneyyn, mistä se palasi saattueen SC8 mukana Liverpooliin. Alus oli hetken Liverpoolissa, jona aikana sen miehistö pelasti King Idwalin ja Antenin eloonjääneet. Alus siirrettiin joulukuussa telakalle Tilburyyn, mistä se vapautui huhtikuussa 1941.

Telakalta vapauduttuaan alus suojasi saattueen OG59 Gibraltarille, mistä se suojasi Britteinsaarille saattueen HG61. Tehtävän päätyttyä alus siirrettiin Pohjois-Atlantille, kunnes se siirrettiin elokuussa Freetownin reitille. Alus suojasi saattueen OS2 Freetowniin, mistä se palasi tammikuussa 1942 huollettavaksi Belfastiin. Vapauduttuaan telakalta alukselle saapui uusi miehistö.

Miehistön koulutuksen päätyttyä alus palasi Freetowniin lokakuuhun saakka. Alus suojasi saattuetta OS35, jolloin se osallistui 31. heinäkuuta Saksan laivaston sukellusveneen U-213 upottamiseen. Lokakuussa alus oli Belfastissa, jolloin sille asennettiin Oerlikonin 20 millimetrin ilmatorjuntatykit. Alus suojasi 26. lokakuuta operaatio soihdun saattueen KMS2 Pohjois-Afrikan rannikolle. Saattueesta vapauduttuaan alus oli Gibraltarilla suojaamassa Pohjois-Afrikkaan matkaavia saattueita.

Helmikuusta heinäkuuhun 1943 alus oli Tynessä telakalla, mistä vapauduttuaan se siirrettiin Freetowniin. Alus suojasi Freetownin ja Gibraltarin välillä kulkevia SL/OS saattueita, kunnes se kesäkuussa 1944 lähetettiin Gibraltarilta Brindisiin. Alus oli Brindisissä marraskuuhun, jolloin se siirrettiin odottamaan huoltoa. Alus oli huollossa Gibraltarilla, mistä se vapautui tammikuussa 1945.

Tammikuussa 1945 alus poistettiin huonon kuntonsa vuoksi Gibraltarilla palveluksesta. Helmikuussa se siirrettiin Bizertaan, missä se makasi ankkurissa elokuuhun. Japanin antauduttua alus sijoitettiin poistolistalle ja myytiin 8. tammikuuta 1946 3 050 punnalla paikallisille, jotka suunnittelivat sen muuttamista kauppalaivaksi. Suunnitelmasta kuitenkin luovuttiin ja alus romutettiin.

Lähteet

Viitteet 

Bridgewater-luokan sluupit
Hawthorn Leslien valmistamat alukset
Yhdistyneen kuningaskunnan toisen maailmansodan sluupit